Uutisissa tänään erityisreportaasi: -
kriisi Irakissa. ISISin tunkeuduttua Pohjois-Irakiin -
kymmenettuhannet kristityt ovat vailla kotia ja työpaikkaa.
Miten he selviytyvät ja onko heillä tulevaisuutta?
Äiti suree ISIS-taistelijoiden sieppaamaa nelivuotiasta tytärtään.
Hän toivoo ja rukoilee yhä, että tyttö pääsisi ehjänä kotiin.
Äiti ja kolme lasta säilyttivät uskonsa, -
senkin jälkeen kun aviomies murhattiin.
Vaimo iloitsi kuullessaan, ettei mies kuollut turhaan.
Vierailemme kärsivien kristittyjen luona Pohjois-Irakissa.
Kymmenettuhannet kristityt kodittomat pakolaiset -
tarvitsevat kipeästi apua Pohjois-Irakissa.
Kanadan VOM (Marttyyrien ääni) vieraili alueen kaupungeissa -
ja toi sydänsurun ja toivon raportteja.
Eräs äiti rukoilee epätoivoisesti tyttären paluun puolesta.
Pastori uskoo johtavansa väkensä vielä takaisin kirkkoonsa ja koteihinsa.
Kanadan VOMin Greg Musselman raportoi pohjoisirakilaisesta kylästä.
Julmuudet, joita ISIS on harjoittanut viime vuoden aikana, -
ovat ajaneet kymmenettuhannet kristityt pakoon Irakin kaupungeista, -
joissa asui suuri kristitty yhteisö, kuten Mosulista ja Qaraqoshista.
Valtaosa etsii turvaa ja suojaa Irakin Kurdistanin autonomiselta alueelta.
Hans ja Hala-vaimo jättivät kaiken taakse Bartellaan Mosulin lähelle -
juuri ennen ISISin saapumista.
He tulivat yöllä, kun kurdijoukot vetäytyivät alueiltamme.
ISIS-joukot tulivat aamuyöllä kolmen tai neljän aikaan.
Puimme nopeasti päällemme -
ja pakenimme tänne.
Tuntui kuin kaikki olisi mennyttä.
Pelkäsin perheeni ja mieheni puolesta. He tuhosivat kaiken.
195 kristittyä perhettä, 825 ihmistä, -
sekä 25 jesidiperhettä saapui tänne Hezaniin -
kahdeksasta lähialueen kylästä.
He pakenivat ISISin väkivaltaisia hyökkäyksiä.
Marttyyrien ääni -järjestö jakoi heille "Raamattu plus" -pakkauksia.
Kun kuulimme uutiset tästä kamalasta tilanteesta, -
sydämemme alkoi huutaa puolestanne ja aloimme rukoilla.
Kerroimme ihmisille, mitä teille oli tapahtunut. He alkoivat itkeä.
Pyysimme, että he rukoilisivat ja antaisivat rahaa, jotta voimme auttaa.
Kiitän Jumalaa, että tulitte tänne ja muistitte meitä hädässämme.
On tärkeää rukoilla puolestamme. Elämä täällä on hyvin vaikeaa.
Rukoilen, että Jumala antaa teille lisää, jotta voitte jatkaa auttamista.
Irakissa on monia kristittyjä pakolaisia. Heitä asuu teltoissa -
ja keskeneräisessä ostoskeskuksessa kurdipääkaupunki Erbilissä.
Se toimii hätämajana yli 200 kristitylle perheelle eli 1 500 ihmiselle.
Jotkut ovat saaneet majapaikan kirkoista.
Täällä Koyassa 128 perhettä asuu kahdessa kirkossa.
Tulevaisuus on epävarma.
Hussamilla on vaimo ja kaksi pientä poikaa.
Hän omisti kenkäliikkeen. Ennen ISISin hyökkäystä -
Hussam pystyi tarjoamaan perheelleen mukavan kodin -
Irakin suurimpana kristittynä kaupunkina pidetyssä Qaraqoshissa.
Vaikka Hussam ja vaimo ovat kiitollisia turvapaikasta, -
jossa he voivat huolehtia lapsistaan, heidän täytyy jakaa kirkon pieni tila -
Hussamin vanhempien sekä veljien ja näiden perheiden kanssa.
Elokuun 6. päivänä heräsimme pommitukseen.
Räjähdykset tappoivat kaksi lasta naapurustossamme.
Halusin suojella perhettäni. Pelkäsin. Päätin lähteä välittömästi.
Monien kristittyjen pakolaisten tavoin Hussam haluaa palata kotiin -
ja normaaliin arkeen ― elämään, joka heillä kerran oli. Ellei se onnistu, -
hänen täytyy etsiä elantoa ja turvaa jostakin muusta maasta.
Keskusteluun liittyy johtava ulkomaantoimittaja Gary Lane.
Hän on käynyt Irakissa monta kertaa.
Mikä on pahinta, mitä olet kuullut tai nähnyt siellä?
Seuraavan reportaasin tapaus on pahimpia.
Se kertoo äidistä, jonka pieni tyttö siepattiin.
Tapasin Mosulissa miehen, jonka veljen ISIS tappoi.
He osoittivat miestä AK-47-rynnäkkökiväärillä ja sanoivat: -
"Anna talosi ja autosi avaimet ja lähde. Muuten tapamme sinut."
Kristityistä suurin osa säästyi kuolemalta, -
mutta he menettivät kotinsa, autonsa ja kaiken omaisuutensa.
Pakolaisista 1,5 miljoonaa on kurdeja. Miten he voivat?
Melko hyvin. Silloin alussa kesäkuussa ja kesällä...
He siis pakenivat Kurdistaniin. - Aivan. Valtaosa ei ollut kurdeja.
Heidän paetessa kesä―elokuussa tilanne oli hyvin vaikea.
Kurdistanin väkimäärä on pieni. Nyt joka viides asukas on pakolainen.
Miten USA selviytyisi siitä, että tänne tulisi 60 miljoonaa pakolaista?
Se toi suuria paineita infrastruktuurille ja hallinnolle.
Nyt, yhdeksän kuukautta myöhemmin ihmiset voivat hyvin.
Heillä on ruokaa, vaatteita ja suojaa. Päivittäiset tarpeet ovat silti suuret.
Irakin armeija teki viime viikolla suurhyökkäyksen.
Mukana oli 30 000 sotilasta sekä šiiajoukkoja ja Iranin eliittijoukkoja.
ISIS on puolustuskannalla. Onko kristittyjen turvallista palata?
Ei. Ei etenkään kristittyjen kyliin.
Vihollisjoukot ovat yhä kranaatinheittimen kantaman sisällä.
Kyliin voidaan yhä keskittää tykistötulta. Monet kodit on ansoitettu.
Palaaminen ei ole turvallista. Monet toivovat voivansa palata.
Mitä on odotettavissa? - Ellei ISISiä pysäytetä, nähdään lisää julmuuksia -
kristittyjä ja jesidejä kohtaan. Jesidit ovat kärsineet vielä pahemmin.
Pastorien mukaan Irakin kristitty yhteisö voi kutistua 150 000:een.
Kerran heitä oli 1,2―1,4 miljoonaa.
Uskomatonta.
He lähtevät. He hakevat viisumia ja lähtevät.
Seuraat tilannetta tarkasti. Pidä meidät ajan tasalla.
Reportaasejasi voi seurata blogistasi, kotisivuiltamme ja lähetyksistämme.
Kiitos haastattelusta.
Seuraavaksi sydäntäsärkevä reportaasi: -
ISIS sieppasi 4-vuotiaan tyttären. Äiti rukoilee saavansa tytön ehjänä kotiin.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Jokaisen lapsen sisällä on sankari, -
johtaja, -
ystävä muille, -
joku, joka auttaa, -
joka toimii oikein, -
joka unelmoi tulevaisuudestaan.
He tarvitsevat apuamme.
Mitä teen?
Mitä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
lapsille tuttujen tilanteiden kautta sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Paketissa on kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Uutisten erikoisjakso jatkuu.
ISISin julmuus ei rajoitu vain murhaan ja tuhoamiseen.
Se ulottuu seksiorjuuden hirvittävään maailmaan.
Greg Musselman tapasi kristityn äidin, joka kohtasi järkyttävän menetyksen.
Myös Aida Hanna haluaa elää turvassa perheensä kanssa.
Se ei ole kuitenkaan päällimmäisenä hänen mielessään.
Aidan tarina osoittaa, miten paha ja kylmä ISIS on.
Hän kertoo tapahtumista, jotka johtivat hänen painajaiseensa.
6. elokuuta ISIS hyökkäsi Qaraqoshiin.
Kuulin räjähdykset. Monia ihmisiä, myös lapsia ja nuoria, kuoli iskussa.
Seuraavat kymmenen päivää Aida, sokea Badu-aviomies -
ja Kristina-tytär, 3, pysyivät kotona epätietoisina ja peloissaan.
Kolme muuta lasta, mukaan lukien Christmas-poika, 11, -
olivat paenneet turvaan. Yhtäkkiä ISIS rikkoi hiljaisuuden.
Kaiuttimista kuului "allahu akbar" -huutoja.
ISIS käski kristittyjä lähtemään. Muuten he tappaisivat meidät.
He sanoivat, että voisimme jäädä, jos kääntyisimme islamiin.
ISIS keräsi kristityt yhteen, toi heidät terveyskeskukseen -
ja erotti miehet naisista.
He avasivat matkalaukkumme ja veivät kullan ja rahat.
Meidät pakotettiin bussiin.
Minä, aviomies ja tytär menimme bussiin.
Emme ottaneet mitään mukaan. Tytär oli sylissäni.
Yhtäkkiä yksi ISIS-taistelija vei hänet. Hän riisti tyttäreni minulta.
Aloin itkeä. Mieheni kysyi, mitä tapahtui. "Tyttäremme vietiin."
Seurasin sieppaajaa rakennukseen.
Aida sanoi, että Kristina annettiin vanhalle miehelle, jolla oli pitkä parta
Hän uskoo, että hän oli ISIS-ryhmän johtaja. Hänellä oli pahat silmät.
Äiti anoi tytärtään takaisin. Mies määräsi hänet takaisin bussiin.
Hän käski äidin vaieta ja sanoi, että jos hän vielä lähestyisi tytärtä, -
miehet teurastaisivat tytön.
Pyysin hartaasti. Tytär itki ja huusi, koska hän kaipasi äitiään.
Mies katsoi minua pimein silmin ja sanoi: "Häivy!" Aloin itkeä.
He olisivat tappaneet minut, jos olisin jäänyt vielä.
Aida palasi bussiin järkyttyneenä.
Mies ei pystynyt seuraamaan vaimoa ja tytärtä, koska hän on sokea.
Kristityt vietiin erämaahan. Mukaan ei annettu mitään.
He kävelivät seitsemän tunnin matkan Erbiliin, -
jossa he viimein saivat ruokaa, vettä ja teltan.
Myöhemmin heidät siirrettiin keskeneräiseen ostoskeskukseen.
Vanhin poikani, joka on 23, kysyi, missä hänen sisarensa on.
Kerroin, että hänet vietiin. Hän meni suunniltaan ja alkoi itkeä.
Aida ilmoitti viranomaisille Erbilissä, että ISIS oli siepannut tyttären.
Hänelle kerrottiin, ettei mitään ole tehtävissä.
Hän on yrittänyt kolmesti palata kotikyläänsä, -
mutta hänet on aina pysäytetty tarkastusasemalla.
Pelätään, että ISIS tappaa hänet.
Pyydän Jumalalta, että saisin tyttäreni takaisin.
Haluan tyttäreni takaisin syliini terveenä. Muuta en kaipaa.
En ikinä luovu toivosta, että näen hänet taas. En vain tiedä, milloin.
Uskon, että Jumala voi tehdä sen. Näen hänestä unta joka päivä.
VOM-kumppani Ray Thorne luki Aidalle kirjeen amerikkalaisäidiltä.
Sanat eivät voi kuvata suruani, -
joka on koitunut pikkutyttösi menetyksestä.
Luin, mitä teille tapahtui, ja istuin ja itkin, -
kun olin töissä.
Itkin sinun ja perheesi puolesta.
Minulla on kolmevuotias tytär.
Ajatus siitä, että menettäisin hänet, tuntuu musertavalta.
Herra on lähellä niitä, joilla on särjetty sydän.
Hän pelastaa ne, joilla on murtunut mieli.
Sydäntäsärkevä juttu. Rukoillaan yhdessä ihmettä.
Pyydämme jokaista katsojaa juuri nyt rukoilemaan äidin ja tyttären puolesta.
Kirjoita rukouksesi ja rohkaisusi Irakin kristityille -
uutisten Facebook-sivuille. Odotamme innokkaasti kommenttejasi.
Pastorin seurakunnan jäsenet pakenivat ISISiä.
Pastori toivoo johdattavansa heidät kerran takaisin kotiin.
Hei! Onko tämä päällä?
Lapset, rakastatteko pelejä ja uusien juttujen löytämistä?
Miten on?
Lasten uusi ilmainen Superkirja-raamattusovellus -
sisältää pelejä, videoita, vastauksia kysymyksiin ja paljon muuta kivaa.
Ilmaisen sovelluksen voi ladata iTunesista ja Google Playstä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Helluntaina 2015 uskovat kokoontuvat Jerusalemiin maan ääristä -
kävelemään Jeesuksen jalanjäljissä, -
rukoilemaan Getsemanessa ja iloitsemaan tyhjällä haudalla.
Mukana on yli sata puhujaa ja lukuisa joukko ylistystaiteilijoita.
Lisätietoja Empowered21- konferenssista ja ilmoittautuminen -
osoitteessa Jerusalem2015.com.
Toukokuussa Jerusalemissa.
ISIS on ajanut kokonaisia kristittyjä yhteisöjä pois Pohjois-Irakin alueilta.
Se yrittää jopa tuhota kaikki todisteet kristinuskosta.
Kaikki eivät suostu häipymään.
Greg Musselman tapasi pastorin, joka johti väkensä turvaan.
Hän toivoo johtavansa heidät kerran takaisin.
Evankelikaalipastori Sabah, perhe ja seurakunta olivat kiitollisia siitä, -
että he pääsivät turvaan Erbiliin.
He pakenivat ISISin vallattua Mosulin, -
Irakin toiseksi suurimman ikivanhan kaupungin, -
jossa kristillinen perinne on elänyt ensimmäisestä vuosisadasta asti.
Pastori muistelee valtausta.
Kesäkuun 6. päivänä seurakunnassa oli koko yön kestänyt rukouskokous.
Aamulla ihmiset lähtivät kotiin, -
mutta tiet oli suljettu ja vietimme seurakunnan tiloissa kolme yötä.
Rukoilimme kovasti Mosulin puolesta.
ISIS sanoi, että kristityt saisivat lähteä Mosulista heti.
Heidän piti jättää kaiken taakseen, myös autot.
Sabah lähestyi uskaliaasti jihadisteja tarkastusasemalla.
Hän kysyi, voisivatko he käyttää autoja pakenemiseen.
Yllättäen jihadisti suostui.
Sanoin, että meillä on perheitä ja lapsia.
He sanoivat: "Se on vastoin sääntöjä, mutta ottakaa autonne ja menkää."
Lähdimme samana iltana. Kuulimme pommien räjähtävän kaikkialla.
Lähdimme kiireen vilkkaa. ISIS valtasi koko kaupungin.
Sabah, perhe ja seurakuntalaiset menivät suorinta tietä Erbiliin, -
joka on 90 kilometrin päässä Mosulista.
He joutuivat odottamaan tarkastusasemalla yli 14 tuntia, -
kun kurdijoukot tarkastivat kaikki autot ISIS-taistelijoiden varalta.
Pelkäsin, mutta sain yhteyden kaikkiin seurakuntalaisiin.
Tiesin, että he olivat matkalla ja poissa vaara-alueelta.
Seurakunnassasi oli 18 perhettä, 70 ihmistä.
ISIS tuli. Teidän piti hajaantua. Ihmiset pakenivat.
Perustit seurakunnan. Miltä tuntui, kun kaikkien piti paeta?
Se otti koville.
Perustin seurakunnan vuonna 2006. Rakensin seurakunnan.
Se on osa minua, osa ruumistani.
Otti koville nähdä, että ihmisten piti jättää kotinsa ja lähteä kävelemään.
He ovat minun kansaani. Tämä on minun maani. Surku tulee.
Pastori Sabah on noin 65-vuotias.
Hänellä oli tilaisuus tuoda perheensä Jordaniasta Kanadaan vuonna 2006, -
mutta hän palasi kotikaupunkiinsa Mosuliin perustamaan seurakuntaa.
Hän sanoo, että työ siellä on kesken. Hän toivoo palaavansa vielä, -
vaikka ISIS on vallannut hänen kau- punkinsa, seurakuntansa ja kotinsa.
Palaamme vielä, mutta emme nyt. Siihen menee vielä aikaa.
Siinä yksi rukousaihe lisää.
Kanadan VOMista voi lukea lisää uutisten kotisivuilta -
osoitteesta cbnnews.com.
Nappaan sen! Heippa!
Elämä on kiireistä, mutta olen löytänyt hyvän auttamistavan.
Muutan maailmaa kotoa käsin.
Vien lääkäreitä ja lääkintätarvikkeita hädänalaisille.
Kaivan kaivoja, jotta ihmiset saisivat puhdasta juomavettä.
Tukeni ansiosta evankeliumia julistetaan yli sadassa maassa.
Vien katastrofien uhreille ruokaa, hätäaputarvikkeita ja toivoa.
CBN ja minä autamme ihmisiä joka päivä.
Olen tehnyt vaivattoman sopimuksen toistuvasta veloituksesta.
Tiedän, että lahjoitukseni menee sille, joka sitä eniten tarvitsee.
Liity CBN-kumppanuusohjelmaan ja tee toistuvan veloituksen sopimus.
Voit tehdä paljon hyvää kotoasi käsin.
Pat Robertson taltioi äskettäin erikoisohjelman, -
jossa hän vastaa kysymykseen, parantaako Jumala tänäänkin.
Tarkoituksemme on opettaa, -
miten saa elävän Jumalan voiman Jeesuksen Kristuksen kautta.
Löydä vastaukset ja rohkaistu uskossasi.
Jeesus selitti parantumiset ja ihmeet.
Pat Robertson opettaa -
uudella DVD-levyllään parantumisen raamatullisesta perustasta, -
ahdistuksen ja murehtimisen vaihta- misesta uskoon ja luottamukseen -
sekä parantumisrukouksesta.
DVD:llä on myös todistuksia Jumalan parantavasta voimasta.
Tartuin pelastusrenkaaseen, Jumalaan.
Voi luottaa lääkäreihin, mutta Jumala on se, joka parantaa.
Löydä Raamatun periaatteet, jotka johtavat parantumiseen, -
Pat Robertsonin opetuksesta. DVD on saatavana nyt.
Erikoisjakso Pohjois-Irakin kristityistä jatkuu.
Marttyyri menetti henkensä jo ennen ISIS-hyökkäystä.
Nyt perhe pelkää henkensä edestä.
He saivat syyn iloita kuullessaan, että hänen kuolemansa tuo elämää muille.
Muslimimilitantit murhasivat Hannahin miehen Salmanin maaliskuussa 2012.
Syynä oli se, että Salman oli johtanut seitsemän muslimia Kristuksen luo.
Hänet siepattiin, ja häntä ammuttiin yhdeksän kertaa.
Hannah ja lapset menivät kristittyyn Qaraqoshin kaupunkiin.
Sieltä he joutuivat lähtemään jälleen, kun ISIS tuli alueelle kesällä 2014.
Minun piti paeta, sillä he ovat samoja, jotka tappoivat mieheni Mosulissa.
He tappaisivat minut ja lapsemme. Aloin valmistautua lähtöön.
Se oli rankkaa. Mosulista lähdetty- ämme teimme kodin Qaraqoshiin.
Ostin huonekaluja. En tiennyt, mitä oli meneillään.
Nyt olen Erbilissä. Ottaa koville. Elämässäni on enemmän surua.
Hannah sanoo, ettei hän voisi jatkaa eteenpäin ilman Jeesusta.
Salmanin kuolemasta on kolme vuotta.
Vain Jeesuksen voimalla kestän.
Haastattelin Hannahia vuonna 2013.
Emme tuolloin uskaltaneet paljastaa hänen henkilöllisyyttään.
Hän sanoi haluavansa jäädä Irakiin ja jatkaa miehensä työtä Mosulissa.
ISISin vallattua alueen se on liian vaarallista.
Elän lapsiani varten. Haluan suojella heitä. Se on minulle hyvin vaikeaa.
Pidän maastani, mutten kestä enää.
Hannahin vanhin tytär Sarah meni hiljattain naimisiin.
Hän opiskeli biologiaa neljättä vuotta Mosulin yliopistossa.
Kun ISIS valtasi Mosulin, se tuhosi yliopiston asiakirjoista valtaosan, -
myös Sarahin opintomerkinnät.
Valmistauduin lopputentteihin. En voinut suorittaa niitä.
Se pisti vihaksi. Itkin vain.
Sarah uskoo, että Jumala tuo ratkaisun koulutuskysymyksiin.
Sarah ja äiti ovat läheisiä. Hän sanoo, että äidin usko ja vahvuus -
auttoivat häntä pääsemään yli isän menettämisestä.
Äidille oli vaikeaa, kun isä tapettiin. Hän on ollut hyvä esimerkki minulle.
Hannah ei ollut nähnyt reportaasia, jonka teimme vuonna 2013 -
ja joka näkyi kaikkialla maailmassa.
"Rebekka" ja "Ali" olivat olleet naimisissa yli 20 vuotta.
He kasvattivat kolmea lastaan Mosulissa...
Hannahin tunteet nousivat pintaan.
Hän on kiitollinen, että Herra vahvisti kristittyjen uskoa -
ja toi muita Jeesuksen luo videon avulla.
Aviomieheni oli hyvä uskova. Hän evankelioi ihmisiä Jeesuksen uskoon.
Hän tapasi sanoa, että jos hän kuolisi, sille olisi jokin syy -
ja muita tulisi tuntemaan Jeesuksen. Juuri niin on käynyt.
Marttyyrien ääni -järjestö on auttanut Hannahia ja perhettä -
Salmanin kuoleman jälkeen ja auttaa jatkossakin. Perhe on siitä kiitollinen.
Greg Musselman CWN-uutisille, Irakin Kurdistan.
Sanotaan, että marttyyrien veri on kirkon siemen.
Jumalalla on tuolle alueelle suuria suunnitelmia.
Kiitos Greg Musselmanille ja Kanadan VOMille.
Tuli paljon rukousaiheita. Rukouksillamme on vaikutusta.
Ensi viikkoon, näkemiin ja Jumalan siunausta!
Suomennos: Marianne Tenetz